ประกาศกรุงเทพมหานคร เรื่อง การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานคร (ฉบับที่ 44)
ประกาศกรุงเทพมหานคร
ประกาศกรุงเทพมหานคร
เรื่อง การแบ่งส่วนราชการภายในหน่วยงาน
และการกำหนดอำนาจหน้าที่ของส่วนราชการกรุงเทพมหานคร
(ฉบับที่
๔๔)
----------

 โดยที่คณะกรรมการข้าราชการกรุงเทพมหานคร
ได้มีมติในการประชุมครั้งที่ 
๙/๒๕๔๓ เมื่อวันที่ ๑๘ กันยายน ๒๕๔๓
อนุมัติให้ยกฐานะฝ่ายชันสูตรสาธารณสุข กองควบคุม
โรค สำนักอนามัยขึ้นเป็นส่วนราชการระดับกอง
 อาศัยอำนาจตามตามในมาตรา
๖๐ แห่งพระราชบัญญัติระเบียบบริหารราช
การกรุงเทพมหานคร พ.ศ.๒๕๒๘ จึงให้ยกเลิกข้อความในข้อ ๑๓
แห่งประกาศกรุงเทพมหานคร 
เรื่อง
การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการ
กรุงเทพมหานคร ลงวันที่ ๓๑ ตุลาคม พ.ศ.๒๕๒๘
ซึ่งแก้ไขเพิ่มเติมโดยประกาศกรุงเทพมหานคร
เรื่อง
การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการ
กรุงเทพมหานคร (ฉบับที่ ๘) ลงวันที่ ๓ พฤษภาคม พ.ศ.๒๕๓๒ (ฉบับที่ ๑๗)
ลงวันที่ ๓๐ สิงหาคม
พ.ศ.๒๕๓๖ และ (ฉบับที่ ๒๘) ลงวันที่ ๒๖ มิถุนายน พ.ศ.๒๕๓๘
และให้ใช้ความต่อไปนี้แทน
 "ข้อ
๑๓ สำนักอนามัย มีส่วนราชการดังต่อไปนี้
 (๑) สำนักงานเลขานุการ
 (๒) กองส่งเสริมสาธารณสุข
 (๓) กองทันตสาธารณสุข
 (๔) กองอนามัยสิ่งแวดล้อม
 (๕) กองสัตวแพทย์สาธารณสุข
 (๖) กองส่งเสริมสุขภาพ
 (๗) กองการพยาบาลสาธารณสุข
 (๘) กองควบคุมโรค
 (๙) กองป้องกันและบำบัดการติดยาเสพติด
 (๑๐)
กองเภสัชกรรม
 (๑๑)
กองควบคุมโรคเอดส์
 (๑๒)
กองชันสูตรสาธารณสุข
 (๑๓)
ศูนย์บริการสาธารณสุข"

 ประกาศ
ณ วันที่ ๒๖ ตุลาคม พ.ศ.๒๕๔๓
  สมัคร สุนทรเวช
 
ผู้ว่าราชการกรุงเทพมหานคร

[รก.๒๕๔๓/พ๑๑๗ง/๑๙/๑๕ พฤศจิกายน ๒๕๔๓]

 อัมพิกา/แก้ไข
 ๒๓/๔/๒๕๔๕
 
B